Шевченко Максим Леонардович

**Макси́м Леона́рдович Шевче́нко** (22 февраль 1966 йыл) — Рәсәй журналисы. 2008 һәм 2010 йылдарҙа — *Рәсәй Федерацияһының Йәмәғәт палатаһы* ағзаһы.

## Биографияһы
Максим Леонардович Шевченко 1966 йылдың 22 февралендә Мәскәү ҡалаһында тыуған. Уның ҡартатаһы сығышы менән Көнбайыш Белоруссия крәҫтиәндәренән булған һәм профессор вазифаһында И. Н. Ульянов исемендәге Ульяновск дәүләт педагогия институтында уҡытҡан, биш тел белгән. Өләсәһе сығышы менән Себерҙән булған, икеһелә йәшәргә Мәскәүгә күскәндәр. Атаһы милләте буйынса — украин, геофизик булып Төркмәнстанда, Манғышлаҡта, Себерҙә һәм Печора таш күмер бассейнында эшләй.

Максим Шевченко немец телен тәрән өйрәнеү махсус мәктәпте тамамлай. Мәҙәниәт тарихы һәм ғәрәп теле буйынса Мәскәү дәүләт университетында һәм *Азия һәм Африка илдәре институтында* лекциялар курсын тыңлай. 1990 йылда «Микроэлектрон аппаратураны конструкциялау» һөнәре буйынса *Серго Орджоникидзе исемендәге Мәскәү авиация институтын* тамамлай.

1989 йылдан алып 1991 йылға тиклем *Рәсәй Христиан-демократик берлегенең* баҫмаһында — «Христиан демократияһы хәбәрҙәре» («Вестник христианской демократии») гәзитендә эшләй. 1991 йылдан алып 1995 йылға тиклем «Радонеж-Ясенево» православ классик гимназияһында Рәсәй һәм Көнбайыш Европа тарихын уҡытҡан.

1991 йылдан алып 1996 йылға тиклем «Твёрдый ЗнакЪ» әҙәби журналының шиғриәт бүлеге етәксеһе була. 1994 йылдан алып 1995 йылға тиклем «Первое сентября» педагогия журналында редактор булып эшләй. 1996 йылдың ғинуарынан алып "Независимая газета"ла дини мәсьәләләргә бағышланған махсус бит алып бара, 1997 йылдың ғинуарынан — гәзиттең «НГ-религии» ҡушымтаһының яуаплы мөхәррире булып хеҙмәт итә.

"Независимая газета"ла эшләгән ваҡытында бер нисә тапҡыр «ҡыҙыу нөктәләргә» махсус командировкаларға бара. 1996 һәм 1997 йылдарҙа — Афғанстанда, 1996—1998 йылдарҙа бер нисә тапҡыр Төньяҡ Кавказда — Чечен һәм Дағстан Республикаларында була.

Максим Шевченко — бихисап баҫмалар авторы, уларҙа ул дини, уртаҡ мәҙәни һәм хәрби мәсьәләләр буйынса үҙенең ҡараштары тураһында яҙа. «Смысл» сәйәси-фәлсәфәүи аҙналыҡтың, «Восточная политика» пресс-клубы проектарының авторы; этномәҙәни һәм дини мәсьәләләр буйынса эксперт булып тора. Медиаидеолог Марина Леско менән берлектә «Астана в виртуальном пространстве Second Life» проекты модерациялай.

2004 йылғы Украиналағы президент һайлауҙары ваҡытында Виктор Янукович штабында эшләй. Хәҙерге донъяның дин һәм сәйәсәтен стратегик тикшеренеү үҙәгенең етәксеһе була.

2005—2011 йылдарҙа Беренсе каналда «Үҙегеҙ хөкөм бирегеҙ» («Судите сами») аналитик программаһын алып бара. Шевченко йыш ҡына «Маяк» радиостанцияһында «Сергей Стиллавин һәм уның дуҫтары» («Сергей Стиллавин и его друзья»), «Эхо Москвы» радиостанцияһында «Айырым фекер» («Особое мнение») тапшырыуҙарында ҡатнаша.

2008 һәм 2010 йылдарҙа — *Рәсәй Федерацияһының Йәмәғәт палатаһы* ағзаһы.

2009 йылдың йәйендә «Ямал-Регион» телеканалында «Цивилизация-Север» тапшырыуын әҙерләй.

2009 йылдың 2 сентябрендә Рәсәй-Грузия низағының гуманитар эҙемтәләрен көйләү буйынса ижтимағи комиссия делегацияһы составында Шевченкоға Грузияға инергә рөхсәт бирелмәй.

2012 йылдың 26 ғинуарынан алып Беренсе каналда «В контексте» тапшырыуын алып бара.

## Йәмәғәт эшмәкәрлеге
* 2008 һәм 2010 йылдарҙа — *Рәсәй Федерацияһының Йәмәғәт палатаһы* ағзаһы.
* «Проект-Закона.ru» федераль порталы ижтимағи советы ағзаһы.
* Анти-хәнәүи комитеты ағзаһы.
* Изборск клубының даими ағзаһы.

## Ғаиләһе
Ҡатыны — Надежда Витальевна Кеворкова. Улы бар.

## Ҡараштары
Максим Шевченко үҙен интернациналист тип иҫәпләй, СССР-ҙың тарҡалыуын ҡабул итмәйәсәген белдерә, Рәсәй менән НАТО араһында хеҙмәттәшлекте өҙөргә саҡырған.

2013 йылда Шевченко Чечен Республикаһындағы рустар геноцидын «асыҡ дәлилдәре булмаған легенда» тип атай, ә «рустарҙың күпләп үлтерелеүе Грозный ҡалаһын бомбардировкалауҙан һуң башлана» тип иҫәпләй.

2014 йылда Максим Шевченко Романовтар династияһы хакимлыҡ иткәндәре һөҙөмтәләре буйынса ошолай тип әйткән: «Пётрҙың атаһы Алексей Михайловичтан алып Романовтар династияһы — рус ерендә ғәмәлдә оккупанттар династияһы булып торған».

## Иҫкәрмәләр

## Һылтанмалар
* 
* Интервью Максима Шевченко о жизни и профессиональной деятельности
* Блог Максима Шевченко в Гайдпарке
* Максим Шевченко на радио «Эхо Москвы»
*